दो इंस्पेक्टर और 8-10 कॉन्स्टेबल तैनात; गोल्डी-लॉरेंस से धमकी मिलने के बाद सिक्योरिटी बढ़ाई
Salman Khan Death Threat - Mumbai Police Increase Security Outside Galaxy Apartments. बॉलीवुड सुपरस्टार सलमान खान को 19 मार्च को लॉरेंस बिश्नोई गैंग से जान से मारने की धमकी से भरा एक ई मेल मिला है
मुंबई पुलिस ने बॉलीवुड सुपरस्टार सलमान खान की सिक्योरिटी बढ़ा दी है। लॉरेंस बिश्नोई और गोल्डी बराड़ की ओर से धमकी भरा मेल मिलने के बाद मुंबई पुलिस ने सलमान के बांद्रा स्थित घर गैलेक्सी अपार्टमेंट के बाहर अस्थाई पुलिस चौकी बना दी है। इसमें दो असिस्टेंट पुलिस इंस्पेक्टर (API) और 8-10 कॉन्स्टेबल 24 घंटे तैनात रहेंगे। सलमान के घर के पास फैंस की भीड़ इकट्ठा नहीं हो सकेगी।
सलमान को पहले से Y कैटेगरी की सुरक्षा हासिल है। वे घर के बाहर बुलेट प्रूफ वाहन में ही जाते हैं, जिनमें उनके प्राइवेट गार्ड्स भी रहते हैं।
शेड्यूल में बदलाव की सलाह दी गई 
सोर्सेस की मानें तो इस मामले को लेकर सलमान के घर वाले काफी चिंतित हैं। इस मामले में पुलिस ने प्रशांत गुंजालकर की शिकायत पर लॉरेंस बिश्नोई, गोल्डी बराड़ और रोहित बराड़ के खिलाफ FIR दर्ज कर ली है। साथ ही पुलिस ने सलमान को किसी भी आउटडोर शूट या किसी प्रमोशनल इवेंट में जाने से मना किया है। हालांकि, सलमान खान अभी मुंबई में नहीं हैं। वह अपनी आने वाली फिल्म ‘किसी का भाई किसी की जान’ के प्रमोशन में बिजी हैं।
इंटरव्यू में लॉरेंस ने कही थी सलमान को मारने की बात
दरअसल, हाल ही में जेल के अंदर से गैंगस्टर लॉरेंस बिश्नोई ने एबीपी न्यूज को दिए इंटरव्यू के दौरान खुलेआम सलमान खान को मारकर गुंडा बनने की बात कही है। गैंगस्टर का कहना है कि वो बहुत जल्द इस घटना को अंजाम देने वाला है। जिसके बाद सलमान खान के मैनेजर जॉर्डी पटेल को 19 मार्च को एक ईमेल आया।
उस मेल में लिखा था, गोल्डी बराड़ को तेरे बॉस सलमान से बात करना है। लॉरेंस बिश्नोई का इंटरव्यू तो सलमान ने देख ही लिया होगा। अगर नहीं देखा है तो उससे बोल देना कि इंटरव्यू जरूर देख ले। मैटर क्लोज करना है तो बात करवा देना। फेस-टु-फेस बात करना है तो वो भी बता देना। अभी टाइम रहते इन्फॉर्म कर दिया है। अगली बार झटका ही देखना को मिलेगा।'
ये खबर भी पढ़ें:
सलमान खान को जान से मारने की धमकी:ईमेल में लिखा- लॉरेंस का इंटरव्यू नहीं देखा तो देख लो, अगली बार झटका लगेगा
सलमान खान को ईमेल के जरिए धमकी मिली है। रोहित नाम के व्यक्ति ने लॉरेंस और गोल्डी बराड़ के नाम से धमकी भरा ईमेल भेजा है। सलमान की टीम को मिले ईमेल में लिखा कि अगर तेरे बॉस सलमान को मैटर क्लोज करना है तो बात कर ले। पढ़ें पूरी खबर...
1. गैंगस्टर लॉरेंस के इंटरव्यू पर मचा घमासान: अमृतपाल ने कहा- सरकारें सिखों के खून की दुश्मन
पंजाबी सिंगर सिद्धू मूसेवाला की हत्या के मुख्य आरोपी गैंगस्टर लॉरेंस द्वारा जेल के अंदर से दिए गए इंटरव्यू के बाद बैकफुट पर आई पंजाब पुलिस ने अपनी सफाई पेश की है। इंटरव्यू के दो दिन बाद, गुरुवार को पंजाब पुलिस के DGP गौरव यादव ने चंडीगढ़ में प्रेस कॉन्फ्रेंस करके स्थिति स्पष्ट करने की कोशिश की। लॉरेंस से जुड़े फैक्टस को सिलसिलेवार ढंग से रखते हुए DGP ने दावा किया कि यह इंटरव्यू पंजाब के अंदर नहीं हुआ। पूढ़ें पूरी खबर ...